**Nagyér Község Önkormányzati Képviselőtestületének**

**4/2015.(II.27.)**

**önkormányzati rendelete**

**az önkormányzat Szervezeti és Működési Szabályzatáról szóló**

**6/2014.(VIII.28.) önkormányzati rendelet módosításáról**

Nagyér Község Önkormányzati Képviselőtestülete (a továbbiakban: Képviselő-testület) az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§** Nagyér Község Önkormányzati Képviselőtestületének az önkormányzat Szervezeti és Működési Szabályzatáról szóló 6/2014. (VIII.28.) önkormányzati rendeletének (továbbiakban: **Rendelet**) 3.§ c) pontja helyébe a következő rendelkezés lép:

„**3.§** Az önkormányzat szervei:

c) Csanádalberti Közös Önkormányzati Hivatal (továbbiakban: Hivatal)

**2.§** A **Rendelet** 4.§ (3) bekezdésének „Nagyéri Közös Önkormányzati Hivatal” szövegrésze helyébe „Csanádalberti Közös Önkormányzati Hivatal Nagyéri Kirendeltsége” szövegrész kerül.

**3.§** A **Rendelet** 9.§ (1) bekezdése helyébe a következő rendelkezés lép:

„**9.§** (1) A képviselőtestület a szociális rászorultságtól függő egyes pénzbeli, valamint a természetbeni ellátásokról szóló 5/2015. (II.27.) önkormányzati rendeletben a települési támogatással, továbbá a köztemetéssel kapcsolatos hatásköröket a polgármesterre ruházza. A képviselőtestület az önkormányzat vagyonáról és a vagyongazdálkodás szabályairól szóló 2/2013.(II.13.) önkormányzati rendeletben, az abban meghatározott feltételek bekövetkezése esetén - 500 ezer forint alatt - a helyben szokásos piaci érték figyelembe vételével a polgármesterre ruházza az ingatlan eladási ára meghatározásának és az értékesítésről való döntésnek a jogát.”

**4.§** A **Rendelet** 10.§-ának első mondata helyébe az alábbi rendelkezés kerül:

„**10.§** A képviselőtestület tagjainak száma: 5 fő, 1 fő főállású polgármester, és 4 fő képviselő, akik közül 1 fő - a képviselőtestület által választott - társadalmi megbízatású alpolgármester.”

**5.§** A **Rendelet** 21.§ (3) bekezdés c) pontja hatályát veszti.

**6.§** A **Rendelet** 28.§ d) pontja helyébe az alábbi rendelkezés kerül:

„**28.§** Az ülésre meg kell hívni:

d) a Nagyéri Polgárőr Egyesület, és a Nagyéri Nyugdíjas Klub vezetőit tanácskozási joggal.”

**7.§** A **Rendelet** 29.§ (1) bekezdés b) pontjából hatályát veszti a „azok előterjesztőit” szövegrész.

**8.§** A **Rendelet 41**.§ c) pontja hatályát veszti.

**9.§** A **Rendelet** 43.§-a a következő mondattal egészül ki:

„Ha az érintettség bejelentésének elmulasztása következtében megismételt döntéshozatali eljárás miatt – ezzel okozati összefüggésben - kár keletkezett, annak megtérítése iránt a képviselőtestület igényt támaszthat.”

**10.§** A **Rendelet** 44.§ (4) bekezdése, 47.§ (3) bekezdése és a 49.§ a) pontja hatályát veszti.

**11.§** A **Rendelet** 54.§-ának helyébe az alábbi rendelkezés kerül:

„**54.§** A jegyzőt akadályoztatása esetén a Csanádalberti Közös Önkormányzati Hivatal pénzügyi ellenjegyzésre jogosult pénzügyi főtanácsosa helyettesíti. A jegyző

tartós akadályoztatása esetén – távollétének időtartamára – a kormányhivatal vezetője ideiglenes hatállyal más jegyzőt bíz meg a jegyzői feladatok ellátására.

**12.§** A **Rendelet** 55.§ (6) bekezdése a következő rendelkezéssel egészül ki:

„Az együttes ülésen elfogadott rendeletek sorszámozására ugyanez a szabály vonatkozik.”

**13.§** A **Rendelet** **1. számú mellékletének**  1/b) pontja helyébe az alábbi rendelkezés lép.

„**1. számú melléklet**:

**1. Nagyér Község Önkormányzatának kötelező önkormányzati feladatellátását szolgáló társulások**

b) **igazgatás**: Csanádalberti Közös Önkormányzati Hivatal

székhelye: 6915 Csanádalberti, Fő út 30.”

**14.§** Ez a rendelet 2015. március 1. napján lép hatályba.

Lőrincz Tibor Dr. Sarkadi Péter

polgármester jegyző

**Kihirdetve:** 2015. február 27. napján.

Dr. Sarkadi Péter

jegyző